Το **Ελεύθερο Πανεπιστήμιο του Βερολίνου** (γερμανικά: *Freie Universität Berlin*) είναι κορυφαίο γερμανικό πανεπιστημιακό ίδρυμα, το οποίο εδράζεται στο Βερολίνο. Ανήκει δε στα γερμανικά πανεπιστήμια ελίτ.

Ιστορία
-------

Ο διεθνής προσανατολισμός του Ελεύθερου Πανεπιστημίου έχει τις ρίζες του στα πρώτα χρόνια μετά τη λήξη του Β’ Παγκοσμίου Πολέμου. Με την επικράτηση των συμμαχικών δυνάμεων και τον χωρισμό του Βερολίνου σε Ανατολικό και Δυτικό, το παλιό πανεπιστήμιο του Βερολίνου (Χούμπολτ) πέρασε στη ρωσική ζώνη κατοχής. Με πρωτοβουλία των ΗΠΑ και τη συνδρομή των υπόλοιπων συμμαχικών δυνάμεων, ιδρύθηκε το 1948 το Ελεύθερο Πανεπιστήμιο στον τότε αμερικανικό τομέα του Δυτικού Βερολίνου. Εξαρχής διακρίθηκε για τον ανοιχτό χαρακτήρα του, ενώ σύντομα ξεκίνησαν οι ακαδημαϊκές συνεργασίες με άλλα πανεπιστημιακά ιδρύματα της δυτικής Ευρώπης και των ΗΠΑ. Σήμερα η κληρονομιά αυτή εξακολουθεί να καρποφορεί, με τις διασυνδέσεις του με ξένα πανεπιστήμια να αγγίζουν τις 150. Το πράσινο campus στο νοτιοδυτικό Βερολίνο αποτελεί έτσι ένα από τα σημαντικότερα πανεπιστημιακά κέντρα της Γερμανίας αλλά και της Ευρώπης. «Veritas - Justitia – Libertas» ( Αλήθεια – Δικαιοσύνη- Ελευθερία) είναι το αξιακό τρίπτυχο πάνω στο οποίο βασίζει τη λειτουργία του το Ελεύθερο Πανεπιστήμιο, το οποίο αποτελεί εδώ και δεκαετίες κοιτίδα νέων ιδεών, κοινωνικών αγώνων και πρωτοπορίας. Στην ιστορία έχουν μείνει οι φοιτητικές διαδηλώσεις του 1968 με αίτημα «περισσότερη εξωστρέφεια, ισότητα και δημοκρατία».

Πληροφορίες
-----------

Από το 2007 ανήκει στα Γερμανικά Πανεπιστήμια Ελίτ, ενώ το 2012 έλαβε νέα διάκριση στο πλαίσιο του διαγωνισμού αριστείας, βελτιώνοντας τις επιστημονικές του επιδόσεις. Θεωρείται κορυφή στον χώρο των ανθρωπιστικών σπουδών, προσελκύοντας κάθε χρόνο πλήθος νέων ερευνητών. Εξέχουσα θέση κατέχει το «Dahlem Humanities Center», μεταξύ άλλων, για την έρευνα στον τομέα των εβραϊκών και αραβικών σπουδών. Το «Center for Area Studies» επικεντρώνεται στη συστηματοποίηση των ερευνών που αφορούν στη Βόρεια και Λατινική Αμερική, την Ανατολική Ευρώπη, την Ανατολική Ασία και τη Μέση Ανατολή. Κορυφαίο στην Ευρώπη θεωρείται και το Ινστιτούτο Πολιτικών Επιστημών Ότο Σουρ (Otto-Suhr-Institut). Επίσης υφίσταται "Το Κέντρο Νέου Ελληνισμού" (Centrum Modernes Griechenland/CeMoG) του Ελεύθερου Πανεπιστημίου του Βερολίνου (Freie Universität Berlin), το οποίο αποσκοπεί στην ενίσχυση της συνεργασίας ανάμεσα στην Ελλάδα και τη Γερμανία σε μορφωτικό και εκπαιδευτικό επίπεδο, στο πλαίσιο της προοπτικής της Ευρωπαϊκής Ενοποίησης.

Σημαντικοί απόφοιτοι
--------------------

Από το Ελεύθερο Πανεπιστήμιο του Βερολίνου έχουν αποφοιτήσει πολλοί ερευνητές και πολιτικοί, μεταξύ των οποίων 5 κάτοχοι βραβείου Νόμπελ και 15 κάτοχοι του βραβείου Leibniz, μεταξύ των οποίων:

* Χέρτα Μύλερ, Νομπελίστρια Καθηγήτρια
* Γκέρχαρντ Ερτλ, Νομπελίστας Καθηγητής
* Έρνστ Ρούσκα, Νομπελίστας Καθηγητής
* Ράινχαρτ Ζέλτεν, Νομπελίστας Καθηγητής
* Ούλριχ Κούμπας, Νομπελίστας Καθηγητής
* Βασίλειος Σκουρής, τ. Πρόεδρος Δικαστηρίου Ευρωπαϊκής Ένωσης, Ομότιμος Καθηγητής Νομικής ΑΠΘ
* Ρόμαν Χέρτσογκ, τ. Πρόεδρος Γερμανίας
* Κλάους Χενς, τ. Πρόεδρος Ευρωπαϊκού Κοινοβουλίου
* Κωνσταντίνος Κεραμεύς, Ομότιμος Καθηγητής Νομικής ΑΠΘ και ΕΚΠΑ
* Τάσος Γιαννίτσης, Ομότιμος Καθηγητής Οικονομικών Επιστημών ΕΚΠΑ, πρώην Υπουργός

Παραπομπές
----------

1. ↑  Welle (www.dw.com), Deutsche. «To Eλεύθερο Πανεπιστήμιο του Βερολίνου | DW | 02.04.2013». *DW.COM*. Ανακτήθηκε στις 8 Μαρτίου 2020.
2. ↑  Welle (www.dw.com), Deutsche. «To Eλεύθερο Πανεπιστήμιο του Βερολίνου | DW | 02.04.2013». *DW.COM*. Ανακτήθηκε στις 8 Μαρτίου 2020.
3. ↑  Griechenland, Centrum Modernes (28 Μαΐου 2011). «Κεντρο Νεου Ελληνισμου (CeMoG)». *www.cemog.fu-berlin.de*. Ανακτήθηκε στις 13 Μαρτίου 2020.
4. ↑  «List of Free University of Berlin people» (στα αγγλικά). *Wikipedia*. 2020-03-02. .

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Ελεύθερο Πανεπιστήμιο του Βερολίνου** |

* Επίσημος ιστότοπος

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 151464000
* **ΕΒΕ**: 118096
* LCCN: n79068431
* ISNI: 0000 0000 9116 4836
* GND: 2114189-7
* SUDOC: 026450194
* BNF: cb11869599c (data)
* BIBSYS: 90173998
* ULAN: 500308110
* NLA: 35979122
* NKC: kn20010710196
* BNE: XX146022
* CiNii: DA01104828

 |

 |